《春日同人过壶山看桃花即逾七星山背出补陀岩至栖霞寺小集》
清代·李宗瀚

年年踏遍壶山路，远近桃花几万重。花好不知人面改，山青长似佛头浓。

草痕匝野铺芳荐，莺语多情引瘦筇。地下酒人吾所与，祇须烂醉付千钟。

作者简介：（1769—1831）清江西临川人，字公博，一字北漠，又字春湖。乾隆五十八年进士，授编修。道光时官至工部左侍郎、浙江学政。工诗，喜聚书，癖嗜金石文字。